20. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ.ΝΙΒ, 9922 της 28 Σεπτ. /16 Οκτ.   1957 (ΦΕΚ Β’ 278) Περί καθορισμού εξεταστέας ύλης δια κατάληψιν θέσεων Προσωπικού Νοσηλευτικών Ιδρυμάτων. Έχοντες υπ’ όψει τας διατάξεις της παρ. 4 του άρθρ. 1 του Νόμ. 2085/52 "περί τροποποιήσεως και συμπληρώσεως των διατάξεων του Νόμ. 1811/51 "Περί Κώδικος Καταστάσεως των Δημοσίων Διοικητικών Υπαλλήλων", την υπ’ αριθ. 698/57 γνωμοδότησιν του Α.Σ.Δ.Υ., αποφασίζομεν: Καθορίζομεν ως κάτωθι τα μαθήματα και την εξεταστέαν ύλην κατά τους διαγωνισμούς δια την κατάληψιν των κάτωθι θέσεων προσωπικού των Νοσηλευτικών Ιδρυμάτων Ν.Δ. 2592/53: 1)Δια τας θέσεις Γραμματέως, δι’ ας ορίζεται ως τυπικόν προσόν πτυχίον Νομικής ή της Ανωτάτης Εμπορικής ή της Παντείου Σχολής. Α’. Έκθεσις ιδεών:ανάπτυξις εις απλήν καθαρεύουσαν θέματος αφορώντος εις εντυπώσεις και κρίσεις επί γεγονότων του καθ’ ημέραν βίου και των προβλημάτων αυτού, των κοινωνικών και εθνικών αξιών ως και ζητήματα οικονομικού και κοινωνικού γενικωτέρου, περιεχομένου. Β’. Στοιχεία Συνταγματικού Δικαίου: περί πολιτεύματος, περί πολιτείας και των οργάνων αυτής περί των λειτουργιών της Πολιτείας (νομοθετική, εκτελεστική, δικαστική). Ουσιαστικός και τυπικός Νόμος. Νόμος και Δ/μα. Είδη Δ/των. Νομοθετική εξουσιοδότησις. Οι τυπικοί Νόμοι του Προϋπολογισμού. Ατομικά δικαιώματα. Το δικαίωμα του συνεταιρίζεσθαι. Το δικαίωμα του αναφέρεσθαι προς τα αρχάς. Γ’. Διοικητικόν Δίκαιον: 1)Χαρακτηριστικά του Διοικητικού Δικαίου. Η αρχή της νομιμότητος της Διοικητικής δράσεως, η δημοσία υπηρεσία ως βασική έννοια του Δημοσίου Δικαίου. Ορισμός Δημοσίας Υπηρεσίας. 2)Διοικητικαί πράξεις. Έννοια και διακρίσεις διοικητικών πράξεων. Στοιχεία διοικητικής πράξεως. Έκδοσις, δημοσίευσις και έναρξις ισχύος. Υποχρεώσεις Διοικήσεως προς έκδοσιν Διοικητικών πράξεων. Ανάκλησις διοικητικών πραξεων. 3)Διακριτική εξουσία και διακριτικαί πράξεις της Διοικήσεως. Πράξεις Κυβερνήσεως. 4)Κρατική Διοικητική Οργάνωσις. Οργάνωσις Κεντρικής Διοικήσεως. Τα εν τω Κέντρω Συμβούλια της Διοικήσεως. Συμβούλια παρ’ Υπουργείοις κλπ. Οργάνωσις Περιφ. Διοικήσεως, Διοικητικαί περιφέρειαι Επικρατείας, Γενικαί Διοικήσεις, Νομοί, Επαρχίαι, Δήμοι, Κοινότητες, Γενικοί Διοικηταί, Νομάρχαι, Έπαρχοι. 5)Συμβούλιον της Επικρατείας. Οργάνωσις και αρμοδιότης αυτού. 6)Ανώτατον Συμβούλιον Δημοσίων Υπηρεσιών. Οργάνωσις και αρμοδιότης αυτού. 7)Το Ελεγκτικόν Συνέδριον. Οργάνωσις και αρμοδιότης αυτού. 8)Προσωπικόν Δημοσίων Υπηρεσιών. Όργανα λειτουργίας Δημοσίων Υπηρεσιών. Νομική κατάστασις δημοσίων υπαλλήλων, ορισμός και γνωρίσματα αυτών. Νομική φύσις δημοσιοϋπαλληλικής σχέσεως. Συνταγματική μονιμότης τακτικών υπαλλήλων της Διοικήσεως. 9)Κώδιξ καταστάσεως των πολιτικών διοικητικών υπαλλήλων. Τρόπος προσλήψεως, προσωπικού Δημοσίων Υπηρεσιών. Προϋποθέσεις και προσόντα προς διορισμόν, κωλύματα διορισμού. Καθήκοντα δημοσίων υπαλλήλων, δικαιώματα αυτών, προνομίαι, περιορισμοί, λύσις της δημοσιοϋπαλληλικής σχέσεως. 10)Αστική, Ποινική και Πειθαρχική ευθύνη των Δημοσίων Υπαλλήλων. Πειθαρχικά αδικήματα. Αστική ευθύνη της Διοικήσεως. Δ’. Στοιχεία του Αστικού Δικαίου. 1)Φυσικόν πρόσωπον. Κατοικία. Ικανότης προς δικαιοπραξίαν. 2)Νομικά πρόσωπα. 3)Αντιπροσώπευσις και πληρεξουσιότης. 4)Κυριότης εν γένει και περιεχόμενον αυτής. Κτήσις κυριότητος. 5)Ενοχή.Γένεσις, αποτελέσματα και αλλοιώσεις αυτής. 6)Παραγραφαί. Ε’. Δημόσιον Λογιστικόν. Βεβαίωσις και είσπραξις δημοσίων εσόδων. Παραγραφή εν γένει. Εγγυοδοσία και ελλείμματα υπολόγων. Οικονομικόν έτος, περιεχόμενον αυτού. Προϋπολογισμός, διαίρεσις και περιεχόμενον αυτού. Ενεργητικά και παθητικά υπόλοιπα. Απολογισμός, Ισολογισμός, διαίρεσις και περιεχόμενον αυτών. 2)Δια τας θέσεις Προϊσταμένου Οικονομικών Υπηρεσιών, Προϊσταμένου Λογιστηρίου, Λογιστού, δι’ ας ορίζεται ως τυπικόν προσόν πτυχίον Νομικής ή της Ανωτάτης Εμπορικής ή της Παντείου Σχολής. Μαθήματα και εξεταστέα ύλη ορίζονται ως ανωτέρω, πλην της του Διοικητικού Δικαίου. 3)Δια τας θέσεις Γραμματέων, Γραφέων Γραμματείας, Αποθηκαρίων, Ιματιοφυλάκων, Εποπτών τάξεως και καθαριότητος, δι’ ας ως τυπικόν προσόν ορίζεται απολυτήριον Γυμνασίου ή Μέσης Εμπορικής Σχολής. Μαθήματα και εξεταστέα ύλη: α)Έκθεσις ιδεών: Ανάπτυξις εις απλήν καθαρεύουσαν ενός θέματος αφορώντος τας εντυπώσεις και κρίσεις επί γεγονότων του καθ’ ημέραν βίου, των προβλημάτων αυτού, των κοινωνικών και Εθνικών αξιών ως και ζητήματα οικονομικού και κοινωνικού γενικωτέρου περιεχομένου. Σελ. 145 Προσωπικό Νοσηλευτικών Ιδρυμάτων 34.Β.β.20 β)Αριθμητική: Λύσις δύο εκ τριών προβλημάτων εξ ολοκλήρου της Πρακτικής Αριθμητικής. 4)Δια τας θέσεις Λογιστών, βοηθών Λογιστού δι’ ας ως τυπικόν προσόν ορίζεται απολυτήριον Γυμνασίου ή Μέσης Εμπορικής Σχολής. Μαθήματα και εξεταστέα ύλη: α)Έκθεσις Ιδεών: (ως ανωτέρω). β)Λογιστικά: Λύσις δύο εκ τριών θεμάτων αφορώντων κατάστρωσιν Ημερολογίου ή Καθολικού ή Κλείσιμον Ισολογισμού εμπορικής επιχειρήσεως. 5)Δια τας θέσεις Δακτυλογράφων δι’ ας ως τυπικόν προσόν ορίζεται απολυτήριον Γυμνασίου ή Μέσης Εμπορικής Σχολής. Μαθήματα και εξεταστέα ύλη: α)Έκθεσις Ιδεών: (ως ανωτέρω) β)Δακτυλογραφία. γ)Δακτυλογράφησις καθ’ υπαγόρευσιν είκοσι περίπου στίχων εξ απλού κειμένου προς βαθμολογίαν της τάξεως, ορθής γραφής και στίξεως. δ)Δαλκτυλογράφησις  εξ αντιγραφής, ίσου αριθμού στίχων εξ απλού κειμένου προς βαθμολόγησιν της ταχύτητος εν συνδυασμώ προς τα ως άνω στοιχεία.